Imtella' Awwissu 27, 2021 Telgħu għal 90 il-vittmi taż-żewġ splużjonijiet barra l-ajruport ta' Kabul fl-Afganistan. Fost dawn hemm nies pajżana u 13-il persuna mill-militar Amerikan. Il-Ġeneral tal-Kmand Ċentrali Amerikan, Frank McKenzie, qal li l-Istati Uniti qed jistennew li jkun hemm iżjed splużjonijiet fuq l-ajruport ta' Kabul. Il-President Amerikan Joe Biden wiegħed li jevakwa n-nies li qed jippruvaw jitilqu mill-Afganista sal-31 ta' Awwissu, li hi d-data li t-Talibani taw lbiex in-nies ikunu jistgħu jitilqu mill-pajjiż. Biden wiegħed ukoll li l-Istati Uniti se tfittex lil dawk li kienu wara dawn l-attakki u li jkollhom iħallsu ta' għemilhom. Intant, qed ikun irrapportat li l-Istat Iżlamiku ħa r-responsabbiltà ta' dawn l-attakki.